Busovača

Busovača je naseljeno mjesto i sjedište istoimene općine u Srednjobosanskom kantonu, Bosna i Hercegovina.

 Geografija 
Naseljeno  mjesto Busovača nalazi se u centralnom dijelu Bosne i Hercegovine, na mjestu gdje se križaju putovi Lašvanske i Lepeničke doline. Općina Busovača obuhvata 158 km² prostora na kojem je smješteno ukupno 47 naseljenih mjesta.

 Historija 
U historijskim izvorima Busovača se prvi put spominje 16. augusta 1371. godine. Prvi poznati stanovnik Busovače bio je Gojko Čepić. Gojko Čepić prodaje Mlečaninu Ivanu Boni Ronbaldu 30 milijara željeza prema načinu na koji je kupio isto od Hansa Sasinovića, koji je ujedno jemac za Gojka Čepića.„Goycus Çepich de Bossina in Busouaç facit manifestum quod ipse vendidit Johanni Bono Ronbaldo de Venetiarum miliaria triginta ferri secundum mostram illius ferri quam habet Chanussius Saxinouich ad pondus Venetiarum, quod pondus est miliaria libri MIIICXXIII et onçiarum IIII de Ragusio: et hoc ideo quia ipse Johannes promisit illi dare pro quolibet miliario ponderis Venetiarum ducatos auri XX et medietatem pannos ab aliis mercatoribus in Ragusio prout extimabit dictus Chanissius. Et debet dare istam quantitatem istius ferri usque ad festum sancti Luce proxime futuros ad tardius sub pena soluendi dicto Johanni ducatos auri centum et totumdapnum et interesse quod inde consequetur. Renuntiantes. Et dictus Chanissauus constituit se pleçium pro dicto Goyco. Et si dictus Goycus aducet Ragusium usque ad dictum terminum preditis de ferro dictam quantitatem teneatur illud dare ad dictum precium dicto Johanni si ipse Johannis illud voluerit et si noluerit possit illud vendere cuicumque sibi placebit. Et quit confexua ipse Goycus habuisse a dicto Johanne pro parte solutionis petiam unam panni de ducatos XXII” (16. august 1371. godine), Državni arhiv u Dubrovniku, Serija: Diversa Cancellariae, Svezak: XXIII, Folija 54 verso. Ovaj datum je osnova za obilježavanje Dana Općine Busovača.

 Kultura 
Jugoslavenski film Hanka iz 1955. snimljen je prema događaju koji se zbio u Busovači. Ubojstvo Hanke, lijepe Ciganke, opisao je književnik Isak Samokovlija.

 Nacionalni spomenici 

 Stanovništvo 

Po Popisu stanovništva iz 1991. godine, općina Busovača imala je 18.879 stanovnika, raspoređenih u 47 naselja.

 Općina Busovača 

 Naseljeno mjesto Busovača 

 Politika 
Općinom rukovodi Načelnik općine koji se bira na lokalnim općinskim izborima svake četiri godine, na kojima se bira i Općinsko vijeće, koje se sastoji od 25 vijećnika, koji se biraju po partijskim listama. Članovi Općinskog vijeća se biraju direktno, te na osnovu dobijenih glasova, proporcionalno udjelu partije, zastupaju biranu partiju u općinskom vijeću. Ovlasti Načelnika općine i Općinskog vijeća regulisani su federalnim zakonima i statutom općine.

 Načelnik općine 

Na Općinskim izborima održanim 2. oktobra 2016. godine za načelnika općine Busovača izabran je Asim Mekić, član koalicije SDA/SBB sa 50,78% ili ukupno 4.566 glasova.

 Općinsko vijeće 

Na izborima za Općinsko vijeće, održanim 2. oktobra 2016. godine, izabrano je 11 predstavnika Stranke demokratske akcije (SDA), 10 iz Hrvatske demokratske zajednice (HDZ), 2 iz Demokratske fronte, te po jedan iz Socijaldemokratske partije (SDP) i Hrvatske demokratske zajednice 1990 (HDZ 1990).

 Poznate ličnosti 
 Marinko Čavara
 Marko Alaupović

 Reference 

 Vanjski linkovi 

 Zvanični sajt općine Busovača

Kategorija:Općine Bosne i Hercegovine
Kategorija:Općine Federacije Bosne i Hercegovine‎
Kategorija:Općine u Srednjobosanskom kantonu
*